רים בנא

[ממוזער|באנה עם כאפייה פלסטיני סביב צווארה בהופעה ב[אוסלו בירת נורווגיה, 2014]]
**רים בנא** (בערבית: **ريم بنا**; 8 בדצמבר 1966 – 24 במרץ 2018) הייתה זמרת, מלחינה, מעבדת מוזיקלית ואקטיביסטית פלסטינית, ילידת-ישראל. היא הייתה אחת הזמרות הערביות-פלסטיניות המוכרות ביותר בעולם, והייתה ידועה בשל הפרשנות המודרנית שלה לשירה פלסטינית ותיקה ושימורה, וכן בשל פעילותה ועמדותיה – נגד הכיבוש הישראלי – ובעד זכויות האדם של עמה הפלסטיני. היא הייתה הזמרת היחידה שזכתה ב"פרס פלסטין".

## ביוגרפיה
בנא נולדה בנצרת, ישראל. אמה זוהיירה סבאג, משוררת, אמנית, שחקנית וצלמת סטילס. היא למדה מוזיקה בקונסרבטוריון של מוסקבה שברוסיה.

הפופולריות של בנא התפתחה בתחילת שנות ה-90, לאחר שהקליטה גרסאות משלה לשירי ילדים פלסטיניים מסורתיים, שהיו על סף שכחה מתודעה ציבורית.

בנא גם כתבה שירים משלה, וחיברה לחנים לשירה פלסטינית. מסר מרכזי בעבודתה הוא סבל העם הפלסטיני, והיא תיארה את המוזיקה שלה כאמצעי של הזדהות-עצמית תרבותית. היא ליקטה יצירות פלסטיניות מסורתיות ללא לחן, וחיברה להן לחנים מודרניים, שאינם מאבדים מן ההשראה המסורתית.

מטרתה הראשונה הייתה להגיע לקהלים בקרב בני עמה, והיא הרבתה להופיע בגדה המערבית, עם שידורים לקהלים ברצועת עזה באמצעות סטרימינג בשידור חי באינטרנט. היא הופיעה לראשונה בסוריה ב-8 בינואר 2009, והופיעה גם בתוניסיה ב-25 ביולי 2011. הופעתה הראשונה בביירות התקיימה ב-22 במרץ 2012.

החל משנת 2003 עשתה בנא גם מוזיקה שמיועדת לקהל מערבי, אז הוזמנה על ידי המפיק המוזיקלי הנורווגי אריך הילסטד להשתתף בהקלטת האלבום *Lullabies from the Axis of Evil*, בו שרה דואט עם הזמרת הנורווגית, קארי ברמס. השתיים גם הופיעו יחדיו בהופעה משותפת באוסלו לאחר הקלטת האלבום. האלבום, שכונה "מסר אנטי-מלחמה מוזיקלי לנשיא ארצות הברית בוש מאת זמרות מפלסטין, עיראק, איראן, ונורווגיה", כלל גם זמרות מצפון קוריאה, סוריה, קובה ואפגניסטן, ששרו שירי ערש מסורתיים מארצותיהן בדואטים בשפה האנגלית עם זמרות מערביות, כדי להנגיש את היצירות גם לקהל המערבי.

במהלך שנות האלפיים, בנא שינתה את סגנונה מהתמקדות בשירים מסורתיים לשירי מאבק והתנגדות. בשנת 2005 יצאה באלבומה *The Mirrors of My Soul*, אותו יצרה יחד עם חמישייה מוזיקלית נורווגית. האלבום היה בסגנון פופ מודרני בפיוז'ן עם טכניקות ווקאליות ערביות. האלבום הוקדש לאסירים פלסטיניים העצורים בבתי כלא בישראל, וכלל "שירי ייאוש ותקווה... המספרים את סיפורו של עם שנאבק בדיכוי".

היא זכתה לכינוי "הקול של פלסטין", והייתה מרבה להופיע בשמלות מסורתיות רקומות ועם כאפיה, כסמל לעצמאות פלסטינית.

אלבומה משנת 2006, *This Was Not My Story*, עלה למצעדים האירופיים למוזיקת עולם.

אלבומים נוספים שלה כוללים את (مواسم البنفسج) *Seasons Of Violet: Lovesongs From Palestine* משנת 2007, ואת (تجليات الوجد والثورة) *Revelation Of Ecstasy & Rebellion* משנת 2013, האלבום המלא האחרון שהקליטה לפני שאבדה את יכולתה לשיר בגלל מחלת הסרטן.

שיריה של בנא נכללו במספר סרטי קולנוע, ביניהם "החלום הערבי" של הבמאי הערבי-ישראלי-פלסטיני אליה סולימאן, וסרטים של במאים מלבנון ומשווייץ, והיא עצמה הופיעה במספר סרטים בתפקיד זמרת.

## פרסים
* פרס פלסטין לשירה, 2000
* פרס אבן רושד למחשבה חופשית, 2013
* אשת השנה של משרד התרבות של הרשות הפלסטינית, 2016

## חיים אישיים
בנא התגרשה מהגיטריסט האוקראיני לאוניד אלכסיינקו, שלמד עמה. הייתה אם לשלושה.

נפטרה ב-24 במרץ 2018, בגיל 51, לאחר מאבק של כמעט עשור במחלת סרטן השד, אותו שיתפה עם עוקביה במדיה החברתית.

## דיסקוגרפיה

* Jafra - (1985)
* Your tears Mother - (1986)
* The Dream - (1993)
* New Moon - (1995)
* Mukaghat - (1996)
* Al Quds Everlasting - (2002)
* Krybberom (2003) Rim Banna & SKRUK
* Lullabies from the Axis of Evil - 2003 – אוסף שירים של זמרות בינלאומיות)
* The Mirrors of My Soul (2005, Valley Entertainment)
* This was not my story - (2006) רים בנא והנריק קויץ
* Seasons of Violet: Lovesongs From Palestine - (2007)
* Songs across Walls of Separation - (2008 – אוסף שירים בביצוע אמנים מרחבי המזרח התיכון, צפון אפריקה, אמריקה התיכונה, צפון אמריקה, ואירופה)
* April Blossoms - (2009) אלבום שירי ילדים אשר הוקדש להרוגי עזה
* A Time to cry - (2010)
* "Tomorrow" (Bokra) - 2011, סינגל של המלחין קווינסי ג'ונס, שבחר ברים בנא לייצג את פלסטין בפרויקט
* Revelation of Ecstasy and Rebellion - (2013)
* Songs from a Stolen Spring (2014, Valley Entertainment/Kirkelig Kulturverksted - אוסף שירים של זמרים בינלאומיים)

## קישורים חיצוניים

* 
* 

## הערות שוליים

קטגוריה:זמרות ערביות ישראליות
קטגוריה:זמרים ערבים ישראלים
קטגוריה:זמרים השרים בערבית
קטגוריה:זמרים פלסטינים
קטגוריה:נוצרים פלסטינים
קטגוריה:נוצריות פלסטיניות
קטגוריה:נצרת: אישים
קטגוריה:נשים זוכות פרסים
קטגוריה:ישראליות זוכות פרסים
קטגוריה:מעוטרי פרסים ועיטורים של הרשות הפלסטינית
קטגוריה:ישראליות שנפטרו מסרטן השד
קטגוריה:ישראליות שנולדו ב-1966
קטגוריה:ישראלים שנולדו ב-1966
קטגוריה:פלסטיניות שנפטרו ב-2018
קטגוריה:ישראליות שנפטרו ב-2018
קטגוריה:ישראלים שנפטרו ב-2018